[{"text_idx": "#000002", "text": "Quanzhou trovig\u0302as c\u0302e la maro sudoriente de C\u0302inio kaj g\u0302ia famo kiel havenurbo estas komparebla al tiu de Aleksandrio en Egiptio. En la 10-14-aj jarcentoj la haveno de Quanzhou estis la plej granda en la mondo kaj estis la unua stacio de la s\u0302iparo de Zheng He post eknavigado de Nankino al la okcidenta Pacifiko kaj al la Hinda Oceano. Pro sia malfermiteco kaj torelemeco la urbo allogis al si amason da homoj el diversaj nacioj kaj religioj kaj tie ec\u0302 nun iliaj posteuloj pace vivas en harmonio."}, {"text_idx": "#000003", "text": "Frank Owen Gehry estas fama moderna majstro pri senstrukturisma arkitekturo kaj estas vaste konata pro sia projektado de neregulaj kurbaj konstruaj\u0302oj. Lia stilo de projektado venas el malfrua modernismo kaj la Muzeo Guggenheim en Bilbao, Hispanio, kiun li projektis, estas nomata kiel \"la plej grandioza konstruaj\u0302o en la fino de la 20-a jarcento\"."}, {"text_idx": "#000004", "text": "Frank Owen Gehry naskig\u0302is en juda familio en Toronto, Kanado, la 28-an de februaro 1929. La familio estis malric\u0302a dum lia infaneco. En la ag\u0302o de 17 jaroj sekvante siajn familianojn li translog\u0302ig\u0302is en Kalifornion, Usono. Tie li laboris kiel kamionisto kaj studis belarton en vespera lernejo. Intertempe li estis klerigita de la fama arkitekto Raphael Soriano."}, {"text_idx": "#000005", "text": "Diplomig\u0302inte el la universitato Harvard, Frank Owen Gehry laboris en Los-Ang\u0302eleso kaj en Parizo por kelkaj jaroj. Poste li funkciigis oficejon de arkitektoj en la jaro 1962. En la fino de la 60-aj jaroj de la 20-a jarcento li projektis la kurban meblon EASY EDGE el ondumitaj kartonoj. De tiam la konceptoj pri \"malgranda kosto\" kaj \"kurbaj linioj\" estis enkondukitaj en la projektadon de konstruaj\u0302oj kaj ili rompis la tradiciajn konceptojn pri \"granda kosto\" kaj \"rektaj linioj\"."}, {"text_idx": "#000006", "text": "Dum la 80-aj jaroj de la 20-a jarcento Frank Owen Gehry havis la kutimon pentri fis\u0302ojn, kiam mankis al li inspiroj. Sekve de lia senc\u0302esa esplorado pri la korpaj strukturoj de fis\u0302oj li utiligis la belecon de neregulaj brilaj pecoj en projektadon de konstruaj\u0302oj."}, {"text_idx": "#000007", "text": "En la jaro 1989 Frank Owen Gehry ricevis la Arkitekturan Premion Pritzker. Kvankam tiam li ankorau\u0306 ne projektis la Muzeon Guggenheim en Bilbao, tamen la jug\u0302komitatanoj de la premio unuanime opiniis, ke li certe iam projektos konstruaj\u0302on mirindan en la mondo."}, {"text_idx": "#000012", "text": "Akcepti la peton de c\u0302ina amiko"}, {"text_idx": "#000013", "text": "Cai Guoqiang naskig\u0302is en Quanzhou en la jaro 1957 kaj translog\u0302ig\u0302is en Usonon en 1995. Lia arta kreado, kiu utiligas pulvon kiel materialon, multe skuis la artan rondon de la okcidento. Li estis unu el la c\u0302efaj projektintoj de la ferma ceremonio de la Pekinaj Olimpikoj en 2008."}, {"text_idx": "#000016", "text": "Sekve de la konstruado de la hongkong-a log\u0302domo Opus projektita de Frank Owen Gehry li alportis sian arkitekturan koncepton al C\u0302inio."}, {"text_idx": "#000018", "text": "En la jaro 2013, Frank Owen Gehry akceptis la peton de Cai Guoqiang pri la projektado de la moderna belarta muzeo en la hejmloko de la lasta. La du artistoj bone scias la rilatojn inter arto kaj la estonteco. La moderna belarta muzeo estos ilia donaco al la estonteco de Quanzhou."}, {"text_idx": "#000019", "text": "Dum la restado en Quanzhou, akompanate de Cai Guoqiang, Frank Owen Gehry spektis prezentadon de artistoj, kaj vizitis la templon Kaiyuan. Cai konigis al li, kion quanzhou-anoj s\u0302atas, kaj kion ili ne s\u0302atas. S\u0302ajnas al Gehry, ke Quanzhou estas tre bona urbo."}, {"text_idx": "#000020", "text": "Vidante rug\u0302ajn tegmentojn c\u0302ie videblajn en Quanzhou, Frank Owen Gehry kantis la kanton \"Rug\u0302a velo en sunsubiro\", kiun li ofte kantis dum sia infaneco. Kantante la vortojn: la rug\u0302a velo en sunsubiro sekure veturigis al mi mian amatinon vojag\u0302intan malproksimen, Frank Owen Gehry larmis. Li diris, ke Quanzhou rememorigis al li la kanton. Cai Guoqiang instigis lin projekti la modernan belartan muzeon per la inspiro venanta de tiu sento."}, {"text_idx": "#000021", "text": "Post la finprojektado de la moderna belarta muzeo Frank Owen Gehry faris prelegon en Quanzhou. Vidinte la modelon de la muzeo quanzhou-anoj tuj konsciis, ke la rug\u0302a koloro sur la modelo estas simbolo de la rug\u0302aj tegmentoj de Quanzhou, kvankam ili ne sciis la kanton \"La rug\u0302a velo en sunsubiro\" kas\u0302itan en la koro de Frank Owen Gehry. La konstruaj\u0302o aspektas kiel rug\u0302a floro de Erythrina variegata, g\u0302iaj vitroj kiel fonto falanta de la C\u0302ielo, rozoraj pecoj sur la modelo aspektas kiel orrug\u0302a karpo kaj kiel rug\u0302aj veloj hisitaj. (\u56fe11)"}]